
A. D. 1281. ANN. OSNEY, p. 285. Nonis Octobris . . .
J. Cantuariensis archiepiscopus convocatis universis episcopis,
abbatibus, prioribus, ac universis praelatis et clericis suae
metropolis, apud Lamheye sollemne concilium celebravit; in
quo constitutions Ottonis et Ottoboni . . . innovavit et in
postemm inviolabiliter observandas fore decrevit. ... In
eodem concilio proposuerat quasdam libertates ad coronam
domini regis spectantes et a multis retroactis temporibus
usitatas annullare, videlicet cognitionem juris patronatus,
prohibitions regias in placitis de catallis et hujusmodi quae
spiritualitatem mere contingere videbantur; cui rex per
quosdam de suis in epdem concilio publice se opposuit, et
intentando minas inhibuit ne quid statuere praesumeret in
praejudicium seu depressionem regiae libertatis. Unde factum
est ut territus archiepiscopus a sua praesumptione resiliret.

A.D. 1282. ANN. OSNEY, p. 288. Convocatis regni magna-
tibus statuit parliamentum suum apud Wigorniani in festo
Nativitatis Sancti Johannis Baptistae. . . .

ANN. WAVERL. p. 399. Item hoc anno clerus et populus
primo quintam decimam, et postmodum tricesimam, bonorum
suorum domino regi concesserunt.

A. D. 1283. ANN. DUNSTAPL. p. 294. Statim post Pascha
bona omnium eorum, qui habebant ultra dimidiam marcam in
catallis, per duodecim juratos de visneto suo taxabantur pro
tricesima domino regi concessa : et tune bona nostra extra
burgum cum aliis sunt taxata : et bona infra curiam per
burgenses; at tamen moderate. Postea taxatio praedicta
revocata fuit per breve domini regis quoad viros religiosos et
quoad mercatores qui alias dominum regem nomine mutui
adjuvarunt ad guerram contra Wallenses. Eisdem anno et
tempore nomine domini regis petita est a clero decima de
omnibus proventibus ecclesiasticis per triennium , . . in sub-
sidium guerrae suae contra Walliam. Archiepiscopus Cantua-
riensis habuit super hoc tractatum Londoniae cum coepiscopis
suis, praelatis omnibus, atque clero, ubi a procuratoribus totius
cleri fuit manifeste contributioni hujusmodi contradictum.

ANN. OSNEY, p. 294. Circa festum Sancti Michaelis rex,
convocatis regni sui magnatibus et majoribus civium Angliae
apud Salopesbjnriam, tenuit ibi parliamentum suum et adduci
fecit illuc David qui apud Rothelan fuerat captivatus : ibique